สังคมข่าวหุ้นคาเฟอีน
*****คณะกรรมการสกัดหุ้นขึ้น เอ้ย...คณะกรรมการกำกับหลักทรัพย์ฯ หรือ ก.ล.ต.เตรียมออกกฎหมายพิสดาร หากผู้บริหารของ “บจ.” ออกมาคาดการณ์แนวโน้มผลประกอบการ แล้วคนของ ก.ล.ต.ประเมินว่า เอ็งไม่น่าทำได้หรอก ก็จะถูกจับติดคุกหัวโตทันที!! หากเป็นแบบนี้แล้วใครจะกล้าออกมาพูดล่ะส่วนนักวิเคราะห์เองก็จะฟ้องไปด้วย รวมถึงสื่อมวลชน หากเป็นแบบนี้นะ ตลาดหุ้นจืดสนิทเลย เพราะ “บจ.” เองก็ได้แต่ แบ๊ะ...แบ๊ะ
29 ม.ค. 2559

*****คณะกรรมการสกัดหุ้นขึ้น เอ้ย…คณะกรรมการกำกับหลักทรัพย์ฯ หรือ ก.ล.ต.เตรียมออกกฎหมายพิสดาร หากผู้บริหารของ “บจ.” ออกมาคาดการณ์แนวโน้มผลประกอบการ แล้วคนของ ก.ล.ต.ประเมินว่า เอ็งไม่น่าทำได้หรอก ก็จะถูกจับติดคุกหัวโตทันที!! หากเป็นแบบนี้แล้วใครจะกล้าออกมาพูดล่ะส่วนนักวิเคราะห์เองก็จะฟ้องไปด้วย รวมถึงสื่อมวลชน หากเป็นแบบนี้นะ ตลาดหุ้นจืดสนิทเลย เพราะ “บจ.” เองก็ได้แต่ แบ๊ะ…แบ๊ะ
******คือไม่รู้ว่า ประเด็นนี้ คนของ ก.ล.ต.ต้องการโยนก้อนหินถามทางก่อนหรือเปล่า แต่หากโยนมาจริงๆ ก็ฝากคนที่เก็บก้อนหินได้ ขว้างกลับไปหน่อยนะ แล้วบอกกลับไปว่า คิดผิดให้คิดใหม่ได้ กฎหมายใหม่นี้ต้องการอุ้มกองทุน และรายใหญ่ แต่เขี่ยรายย่อยทิ้งใช่ไหม หรือว่านี่มันเป็นเกมสมคบคิดกันแน่
*****PTTEP  แจ้งผลประกอบการปี 2558 ออกมา ขาดทุนสุทธิกว่า 3 หมื่นล้านบาท แต่ยังสามารถจ่ายปันผล 2 บาทต่อหุ้นได้ ขึ้น XD วันที่ 9 ก.พ.นี้ ส่วนราคาหุ้นไม่รู้ว่าตอบรับกับการจ่ายปันผลหรือราคาน้ำมันดิบที่ปรับขึ้นต่อเนื่อง เพราะวานนี้ปิดบวกกว่า 9.66%  วอลุ่มคึกคักๆ กว่า 3 พันล้านบาท บางทีก็ไม่ค่อยเข้าใจอารมณ์ของนักลงทุนเหมือนกัน เล่นหุ้นแบบเอาก้นแช่น้ำไว้ก่อน หรือพอมีกำไรจากปัจจัยบวกเล็กๆ น้อยๆ ก็ขายออก ส่วนใครเข้ามาทีหลัง ออกไม่ทัน ก็จ่ายรอบวงตามระเบียบ นี่คือกฎนักลงทุนที่ทุกคนต่างทราบ และยอมรับกันมาเนิ่นนาน
*******ส่วนหุ้นกลุ่มโรงกลั่น ไม่ชอบราคาน้ำมันขึ้น ทำให้ต้นทุนการกลั่นน้ำมันแพงขึ้น ว่านนี้หุ้นอย่าง TOP และ SPRC เลยถูกขายทิ้งออกมา อย่าง SPRC มีบางช่วงที่ราคาลงไปต่ำกว่าไอพีโอ 9 บาท คือ 8.70 บาท ปรากฏว่ามีแรงแห่ซื้อเข้ามาหนาแน่น ทำให้ราคาปิดยังเหนือกว่า 9 บาทได้ มาอยู่ที่ 9.25 บาท
*********หุ้นแบงก์ใหญ่ 4 แห่ง BBL-KTB-SCB และ KBANK ราคากลับขึ้นมาพร้อมกันเลย แต่ไม่รู้ว่ารอบนี้ จะขึ้นต่อเนื่องแค่ไหน เพราะแรงขายทำกำไรก็รออยู่ ราคาขึ้นมากันเป็นรอบๆ และก็ลงเป็นรอบๆ เล่นรอบกันไป ส่วนแบงก์ขนาดกลาง ที่มีแนวโน้มผลประกอบการออกมาดียังนิ่งๆ มีแรงซื้อเข้ามาบ้างเป็นบางจังหวะ เช่น TMB หลังราคาขึ้นมาหลายวัน ก็มีการปรับฐาน ย่อตัวมาบ้าง ราคาเป้าหมายของหลายโบรกฯ ให้ไว้ 3.10 บาท
*******สรุปแล้วการเลือกตั้ง ต้องเลื่อนออกไปเป็นปลายปี 2560 แน่นอน จากเดิมวางไว้ช่วงกลางปี 2560 เพราะร่างรัฐธรรมนูญทำไม่ทัน ซึ่งประเด็นนี้น่าจะมีผลต่อการตัดสินใจลงทุนของนักลงทุนต่างชาติพอสมควร เพราะไม่แน่ใจว่าจะถูกเลื่อนไปอีกหรือไม่ เทรดกันเอง เล่นกันเองไปก่อนเรื่อยๆ แล้วกัน
*******ปูนใหญ่ SCC นายเจ๋งมาก กำไรกว่า 3.5 หมื่นล้านบาท เพิ่มขึ้น 33% บริษัทขนาดใหญ่แบบนี้ กำไรพุ่งกระจายแบบนี้ ไม่ใช่บริหารกันง่ายๆ นะ ในภาวะเศรษฐกิจแบบนี้ ต้องชมทีมผู้บริหารกันซักหน่อย ส่วนแนวโน้มปีนี้ คาดว่ายังคงเติบโตต่อเนื่อง เพราะความต้องการใช้ปูนซีเมนต์จะเพิ่มแบบก้าวกระโดดจากการลงทุนในโครงการขนาดใหญ่ ปรบมือให้ แปะ แปะ แปะ
*******ล่าสุด สดๆ ร้อนๆ  รัสเซีย และกลุ่มโอเปก เจรจาหารือเรื่องการลดกำลังการผลิตน้ำมันล้มเหลวไม่เป็นท่า และอาจจะทำให้ภาวะน้ำมันในตลาดโลกยังล้นตลาดอยู่ต่อไป จากปัจจุบันโอเปกมีกำลังการผลิต 31.5 ล้านบาร์เรลต่อวัน ขณะที่ราคาน้ำมันดิบขณะกำลังปิดต้นฉบับหล่นวูบลงไป แต่หากน้ำมันปิดตลาดร่วงลงแบบนี้ วันนี้ PTTEP ลงหนักแน่นอน นอนแช่อยู่บนดอยกันเยอะแน่นอน ส่วนหุ้นกลุ่มโรงกลั่นคงจะกลับมาคึกคักได้อีก